《初度日客过》
清代·刘正宗

长安逐队又三年，此日秋光亦可怜。诗酒有情禁白发，风尘无可剩青毡。

浮云过眼千峰矗，良夜当杯片月悬。莫道乡心惊旅梦，兴衰曾见海为田。

作者简介：（?—约1661）明末清初山东安丘人，字可宗。明崇祯元年进士，授编修。入清，被荐为国史院编修，官至吏部尚书、文华殿大学士。坐事被劾论死，以衰老得免，旋病卒。